Operacija Ciklon
Operacija Ciklona (engleski Operation Cyclone) bila je kodno ime za američki program pomoći, financiranja i naoružanja afganistanskih mudžahedina koju je provodila CIA kako bi podržavala antikomunističku oporbu u afgansko-sovjetskom ratu od 1979. do 1989. Nakon sovjetske invazije, američki predsjednik Ronald Reagan je zauzeo strog stav prema SSSR-u, te financirao razne pokrete koji su spriječavali daljnji sovjetsko-komunistički ekspanzionizam. Operacija Ciklona je bila jedna od najdužih, najopsežnijih i najskupljih tajnih operacija u historiji; započela je sa skromnom američkom pomoći mudžahedinima od 20–30 milijuna $ 1980., te porasla do 630 milijuna $ 1987. Financiranje je nastavljeno i nakon 1989., pošto su se mudžahedini i dalje borili protiv komunističke vlade koju je vodio Muhamed Nadžibulah tijekom građanskog rata 1989.–1992.

Nakon pada Nadžibulaha 1992., prestala je i sovjetska financijska pomoć režimu u Kabulu, a iste godine CIA je prestala financirati i mudžahedine.

CIA je sveukupno uložila između tri i četiri milijarde $ u mudžahedine. Financiranje je 1980-ih praćeno i financiranjem drugih država, koje su imale svoje vlastite interese. Tako je Saudijska Arabija preferirala davati novac mudžahedinima koji su štovali islamski fundamentalizam, kao što su Gulbudin Hekmatijar i Džalaludin Hakani, dok su Amerikanci radije birali umjerenije mudžahedine, kao što su Ahmad-šah Masud.

Nakon završetka rata, a pogotovo nakon napada 11. septembra operacija Ciklona je postala predmet kritike zbog tvrdnji da su od američke tajne pomoći najviše koristi na kraju imali upravo radikalni islamski fundamentalisti, odnosno da je stvorila kadrove i infrastrukturu od koje će nastati talibani i al Qaeda, te druge organizacije koje će za svog glavnog neprijatelja imati SAD. Zbog toga se navodi kao jedan od najčešćih primjera blowbacka u historiji obavještajnih operacija.

Vidi još
Operacija Ljetne kiše (Afganistan)

Izvori

Eksterni linkovi
RD Billard Operacija Ciklona  2010.

Cik
Cik
Cik